รัฐทือริงเงิน

เสรีรัฐทือริงเงิน 1 กันยายน 2565. () หรือ เสรีรัฐทูรินเจีย () เป็นหนึ่งในสิบหกรัฐของประเทศเยอรมนี ตั้งอยู่ทางตอนกลางของประเทศ มีเนื้อที่ 16,171 ตารางกิโลเมตร ซึ่งเล็กเป็นอันดับ 6 ของประเทศ มีประชากรประมาณ 2.14 ล้านคน ซึ่งน้อยเป็นอันดับ 5 ของประเทศ รัฐทือริงเงินมีเมืองแอร์ฟวร์ทเป็นเมืองหลวง เมืองสำคัญอื่นๆ ของรัฐ เช่น ไวมาร์ เกรา เยนา ซูล เป็นต้น 

รัฐทือริงเงินมีฉายาว่า "หัวใจสีเขียวแห่งเยอรมนี" () ตั้งแต่ปลายคริสต์ศตวรรษที่ 19 เนื่องจากมีพื้นที่ป่าไม้เหลืออยู่มาก

 ภูมิศาสตร์ 

รัฐทือริงเงินมีอาณาเขตติดต่อนับจากทิศตะวันตกเฉียงเหนือเรียงตามเข็มนาฬิกาดังนี้ รัฐนีเดอร์ซัคเซิน ซัคเซิน-อันฮัลท์ ซัคเซิน บาวาเรีย และเฮ็สเซิน โดยรัฐนีเดอร์ซัคเซินมีแนวเขาฮาร์ซ ฝั่งตะวันตกแบ่ง รัฐซัลเซิน-อันฮัลท์ก็ถูกแบ่งโดยแนวเขาฮาร์ซฝั่งตะวันออก เขตติดต่อรัฐบาวาเรียที่อยู่ตอนใต้มีป่าทือริงเงินกั้น โดยแนวเขาฮาร์ซนี้ทอดยาวไปทางใต้จนถึงป่าทือริงเงิน ส่วนฝั่งตะวันออกของรัฐเป็นที่ราบ แม่น้ำที่สำคัญของรัฐได้แก่ แม่น้ำแวร์รา (Werra) ที่เป็นต้นกำเนิดของแม่น้ำเวเซอร์ และแม่น้ำซาเลอ (Saale) ที่ไหลจากทิศใต้สู่เหนือผ่านที่ราบฝั่งตะวันออก

จุดกึ่งกลางของเยอรมนีตั้งอยู่ในรัฐทือริงเงิน ซึ่งอยู่บริเวณเทศบาลนีเดอร์ดอร์ลา

 อาณาเขต 
 ทิศเหนือ จรดรัฐนีเดอร์ซัคเซินและรัฐซัคเซิน-อันฮัลท์
 ทิศตะวันออก จรดรัฐซัคเซิน
 ทิศใต้ จรดรัฐไบเอิร์น
 ทิศตะวันตก จรดรัฐเฮ็สเซิน

 ภูมิอากาศ 
รัฐทือริงเงินมีภูมิอากาศแบบอบอุ่นจากอิทธิพลของลมตะวันตกที่พัดนำความชื้นปกคลุม โดยเฉพาะลมจากทิศตะวันตกเฉียงเหนือไปยังทิศตะวันออกเฉียงใต้ สภาพภูมิอากาศแสดงลักษณะภาคพื้นทวีป ฤดูหนาวมีความหนาวเย็นเป็นเวลานาน และฤดูร้อนอบอุ่นขึ้น ช่วงเวลาที่แห้งแล้งได้รับการบันทึกบ่อยครั้ง โดยเฉพาะอย่างยิ่งในแอ่งทือริงเงิน ซึ่งอับลมจากการมีภูเขาล้อมรอบในทุกทิศทาง เป็นพื้นที่ที่แห้งแล้งที่สุดของประเทศเยอรมนี โดยมีปริมาณน้ำฝนรายปีเพียง 400 ถึง 500 มิลลิเมตร

เมืองอาร์เทิร์นทางตะวันออกเฉียงเหนือมีอากาศอบอุ่นและแห้ง โดยมีอุณหภูมิเฉลี่ยต่อปี 8.5 °C และมีปริมาณน้ำฝนเฉลี่ย 450 มม. แตกต่างกับเมืองโอแบร์โฮฟ ซึ่งอยู่ในป่าทือริงเงิน ที่เปียกชื้นและมีอากาศเย็นซึ่งมีอุณหภูมิเฉลี่ยเพียง 4.4 °C และปริมาณน้ำฝนเฉลี่ยต่อปีสูงถึง 1,300 มม.

 เขตปกครอง 

รัฐทือริงเงินแบ่งเขตปกครองชนิดอำเภอ (Landkreis) จำนวน 17 อำเภอ ได้แก่
 หมายเลข อำเภอ ที่ตั้งศูนย์กลางบริหาร พื้นที่(ตร.กม.) ประชากร(2015) ความหนาแน่น(คน/ตร.กม.) 1ไอชส์เฟลด์(Eichsfeld)ไฮล์บาดไฮลิเกนชตัดท์(Heilbad Heiligenstadt)940.06101,325108 2นอร์ดเฮาเซิน(Nordhausen)นอร์ดเฮาเซิน(Nordhausen)711.0085,355120 3อุนชตรูท-ไฮนิช-ไครส์(Unstrut-Hainich-Kreis)มึลเฮาเซิน(Mühlhausen)975.53105,273108 4คึฟฮอยเซอร์ไครส์(Kyffhäuserkreis)ซอนเดอร์สเฮาเซิน(Sondershausen)1,035.1677,11074 5เซิมแมร์ดา(Sömmerda)เซิมแมร์ดา(Sömmerda)804.2070,60088 7วาร์ทบวร์คไครส์(Wartburgkreis)บาดซัลซุงเงิน(Bad Salzungen)1,304.86125,65596 8โกทา(Gotha)โกทา(Gotha)935.61136,831146 11ไวมาเรอร์ลันด์(Weimarer Land)อะโพลดา(Apolda)803.0482,127102 13ซาเลอ-โฮลส์ลันด์-ไครส์(Saale-Holzland-Kreis)ไอเซนแบร์ก(Eisenberg)816.9786,184105 14ไกรซ์(Greiz)ไกรซ์(Greiz)843.52101,114120 16อัลเทนบูร์เกอร์ลันด์(Altenburger Land)อัลเทินบวร์ค(Altenburg)569.0892,344162 17ชมาลคัลเดิน-ไมนิงเงิน(Schmalkalden-Meiningen)ไมนิงเงิน(Meiningen)1,210.14124,623103 19อิลม์-ไครส์(Ilm-Kreis)อาร์นชตัดท์(Arnstadt)843.14109,620130 20 ซาลเฟลด์-รูดอลชตัดท์(Saalfeld-Rudolstadt)ซาลเฟลด์(Saalfeld)1,034.58109,278106 21ซาเลอ-ออร์ลา-ไครส์(Saale-Orla-Kreis)ชไลซ์(Schleiz)1,148.4782,95172 22 (เขียว)ฮิลด์บวร์คเฮาเซิน(Hildburghausen)ฮิลด์บวร์คเฮาเซิน(Hildburghausen)937.3764,52469 22 (แดง)ซอนเนแบร์ก(Sonneberg)ซอนเนแบร์ก(Sonneberg)433.4956,818131

และมีเขตปกครองชนิดเมือง (kreisfreie Stadt) จำนวน 6 เมือง ได้แก่

 หมายเลข เมือง พื้นที่(ตร.กม.) ประชากร(2015) ความหนาแน่น(คน/ตร.กม.) 6 ไอเซนัค (Eisenach)103.8442,417408 9 แอร์ฟวร์ท (Erfurt)269.17210,118781 10 ไวมาร์ (Weimar)84.2664,131761 12 เยนา (Jena)114.29109,527958 15 เกรา (Gera)151.9396,011632 18 ซูล (Suhl)102.7036,778358

 อ้างอิง 

 แหล่งข้อมูลอื่น 

 เว็บหลักของรัฐ
 เว็บท่องเที่ยวของรัฐ 
 เว็บข้อมูลท่องเที่ยวของรัฐ
 ประวัติรัฐ 
 คลังภาพ 
 เว็บข้อมูลท่องเที่ยวของรัฐ  



ทือริงเงิน
หมวดหมู่:รัฐและดินแดนที่ก่อตั้งในคริสต์ทศวรรษ 450
หมวดหมู่:สิ้นสุดในคริสต์ทศวรรษ 1240
หมวดหมู่:รัฐและดินแดนที่ก่อตั้งในปี พ.ศ. 2463
หมวดหมู่:สิ้นสุดในปี พ.ศ. 2495
หมวดหมู่:รัฐและดินแดนที่ก่อตั้งในปี พ.ศ. 2533

หมวดหมู่:รัฐในสาธารณรัฐไวมาร์